HR
3.7.2023.
Službeni list Europske unije
L 168/41
ODLUKA POLITIČKOG I SIGURNOSNOG ODBORA (ZVSP) 2023/1349 od 28. lipnja 2023.
o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2023)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38. treći stavak, uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (1), a posebno njezin članak 9. stavak 1., budući da: (1)
Na temelju članka 9. stavka 1.
Odluke 2013/354/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora nad Policijskom misijom Europske unije za palestinska područja (EUPOL COPPS) i njezina strateškog usmjeravanja, uključujući odluku o imenovanju voditelja misije.
(2)
PSO je 13. listopada 2020. donio Odluku (ZVSP) 2020/1541 (2) kojom je gđa Nataliya APOSTOLOVA imenovana voditeljicom misije EUPOL COPPS na razdoblje od 15. studenoga 2020. do 30. lipnja 2021.
(3)
PSO je 28. lipnja 2022. donio Odluku (ZVSP) 2022/1044 (3) o produljenju mandata gđe Nataliye APOSTOLOVE kao voditeljice misije EUPOL COPPS na razdoblje od 1. srpnja 2022. do 30. lipnja 2023.
(4)
Vijeće je 26. lipnja 2023.
donijelo Odluku (ZVSP) 2023/1302 (4), kojom je mandat misije EUPOL COPPS produljen na razdoblje od 1. srpnja 2023. do 30. lipnja 2024.
(5)
Visoki predstavnik Unije za vanjske poslove i sigurnosnu politiku predložio je produljenje mandata gđe Nataliye APOSTOLOVE kao voditeljice misije EUPOL COPPS na razdoblje od 1. srpnja 2023. do 14. studenoga 2023.,
DONIO JE OVU ODLUKU:
Članak 1.
Mandat gđe Nataliye APOSTOLOVE kao voditeljice Policijske misije Europske unije za palestinska područja (EUPOL COPPS) produljuje se na razdoblje od 1. srpnja 2023. do 14. studenoga 2023.
Članak 2.
Ova Odluka stupa na snagu na dan donošenja.
Primjenjuje se od 1. srpnja 2023.
(1) SL L 185, 4.7.2013., str. 12. (2) Odluka Političkog i sigurnosnog odbora (ZVSP) 2020/1541 od 13. listopada 2020.
o imenovanju voditelja Policijske misije Europske unije za palestinska područja (EUPOL COPPS) (EUPOL COPPS/1/2020) (SL L 353, 23.10.2020., str. 8.).
(3) Odluka Političkog i sigurnosnog odbora (ZVSP) 2022/1044 od 28. lipnja 2022.
o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2022) (SL L 173, 30.6.2022., str. 73.).
(4) Odluka Vijeća (ZVSP) 2023/1302 od 26. lipnja 2023.
o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 161, 27.6.2023., str. 62.).